അലമാരയില് സുക്ഷിച്ച സ്വര്ണ്ണവും പണവും കാണാനില്ല വീടിനുള്ളില് രക്തത്തുള്ളികള് കോവളത്ത് വയോധികയെ കിണറ്റില് മരിച്ച നിലയില് കണ്ടെത്തിയ സംഭവത്തില് ദൂരൂഹത അന്വേഷണം ഊര്ജ്ജിതമാക്കി പൊലീസ് തിരുവനന്തപുരം: കോവളത്ത് വയോധികയെ കിണറില് മരിച്ച നിലയില് കണ്ടെത്തിയ സംഭവത്തില് ദുരൂഹത.വീടിനുള്ളില് രക്ത തുള്ളികള് കണ്ടെത്തിയതും അലമാരയില് സൂക്ഷിച്ചിരുന്ന അഞ്ചു ലക്ഷം രൂപയും എട്ടു പവന് സ്വര്ണവും കാണാനില്ലെന്നതുമാണു ദുരൂഹതയുണ്ടാക്കിയത്.65 കാരിയായ വെണ്ണിയൂര് സ്വദേശി ശാന്തയെ ശനിയാഴ്ചയാണ് വീടിനു സമീപത്തെ കിണറ്റില് മരിച്ച നിലയില് കണ്ടെത്തിയത്. മകള്ക്കൊപ്പമാണ് ശാന്ത താമസിച്ചിരുന്നത്. സംഭവം നടക്കുമ്ബോള് മകളും മകളുടെ ഭര്ത്താവും വീട്ടിലുണ്ടായിരുന്നില്ല. മകള് ബിന്ദു ആശുപത്രിയില് പോയി മടങ്ങിവന്നപ്പോള് അമ്മയെ കാണാനില്ലായിരുന്നു. മൂന്നുമണിയോടെയാണ് മകളെത്തിയത്.അമ്മയെ കാണാത്തതിനെ തുടര്ന്ന് ബന്ധുക്കളെയും സമീപവാസികളെയും വിവരമറിയിച്ചു. തുടര്ന്ന് നടത്തിയ സമഗ്ര അന്വേഷണത്തിലാണ് എണ്പതടിയോളം ആഴമുള്ള കിണറില് ശാന്ത കിടക്കുന്നത് കണ്ടത്. സംഭവത്തില് വിഴിഞ്ഞം അഗ്നിരക്ഷാസേനാധികൃതരെ വിവരമറിയിച്ചു. വലയുപയോഗിച്ച് വയോധികയെ പുറത്തെടുത്തു. ആശുപത്രിയിലെത്തിച്ചുവെങ്കിലും ജീവന് നഷ്ടപ്പെട്ടിരുന്നു.തുടര്ന്ന് വീട്ടില് പരിശോധിച്ചപ്പോഴാണ് സ്വര്ണ്ണവും പണവും നഷ്ടപ്പെട്ടതായി കണ്ടത്.തുടര്ന്ന് ബന്ധുക്കള് പരാതിയുമായി പൊലീസിനെ സമീപിക്കുകയായിരുന്നു. സ്ഥലത്ത് ഫൊറന്സിക് സംഘം പരിശോധന നടത്തി. മൃതദേഹം തിരുവനന്തപുരം മെഡിക്കല് കോളജ് ആശുപത്രിയില് സൂക്ഷിച്ചിരിക്കുകയാണ്. അന്വേഷണം പുരോഗമിക്കുന്നതായി പൊലീസ് അറിയിച്ചു. Stories you may Like